pythainlp/thai-wiki-dataset-v4 huggingface dataset:
อุดมศิลป์ ศรีแสงนาม

ศาสตราจารย์ นายแพทย์ อุดมศิลป์ ศรีแสงนาม เป็นอดีตรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย และเป็นอดีตสมาชิกสภาผู้แทนราษฎรกรุงเทพมหานคร สังกัดพรรคพลังธรรม เป็นประธานเครือข่ายองค์กรงดเหล้าและเครือข่ายลดอุบัติเหตุ, ที่ปรึกษาคณะกรรมการสำนักงานกองทุนสนับสนุนการสร้างเสริมสุขภาพ หรือ สสส. และนักจัดรายการวิทยุคลื่น FM 96.5 MHz คลื่นความคิด"รายการดนตรีและชีวิต"
ประวัติ.
ศ.นพ.อุดมศิลป์ ศรีแสงนาม เกิดเมื่อวันที่ 6 ตุลาคม พ.ศ. 2485 เป็นบุตรของนายประชา กับนางพาณี ศรีแสงนาม จบการศึกษาจากโรงเรียนเทพศิรินทร์ และ สำเร็จการศึกษาแพทยศาสตร์บัณฑิตจาก คณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2511, Fellowship of the Royal College of Physicians, มหาวิทยาลัยเอดินบะระ (University of Edinburgh)
ด้านชีวิตครอบครัวสมรสกับนางมรกต ศรีแสงนาม (สกุลเดิม:ดวงพัตรา) มีบุตร-ธิดา 4 คน
ศ.นพ.อุดมศิลป์ ถึงแก่อนิจกรรม เมื่อวันที่ 13 มิถุนายน พ.ศ. 2566 สิริอายุรวม 80 ปี
การทำงาน.
ศ.นพ.อุดมศิลป์ ศรีแสงนาม เป็นอดีตรองคณบดีฝ่ายพัฒนาบุคลากร คณะแพทยศาสตร์ศิริราชพยาบาล มหาวิทยาลัยมหิดล อดีตเลขาธิการพรรคพลังธรรม เขาเคยได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขตเลือกตั้งที่ 5 เขตห้วยขวาง และเขตพระโขนง (บางส่วน) ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม โดยได้รับเลือกตั้งพร้อมกับ ดร.อาจอง ชุมสาย ณ อยุธยา และในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคพลังธรรมเช่นเดิม
ศ.นพ.อุดมศิลป์ ศรีแสงนาม ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย พร้อมกับนายรักเกียรติ สุขธนะ และนายเอนก ทับสุวรรณ ต่อมาเขาได้ลาออกจากตำแหน่งในเดือนตุลาคม พ.ศ. 2537 
เป็นบุคคลริเริ่มผลักดันจนสามารถตั้งสถาบันสุขภาพจิต (กรมสุขภาพจิต) และ สถาบันแพทย์แผนไทย (กรมแพทย์แผนไทยและแพทย์ทางเลือก), เป็นผู้ก่อตั้งและนายกสมาคมสะมาริตันส์ แห่ง ประเทศไทย (Samaritans Thailand) เมื่อ พ.ศ. 2521 ซึ่งเป็นสมาคมที่ให้บริการเป็นเพื่อนพูดคุยทางโทรศัพท์ โดยมีวัตถุประสงค์หลักเพื่อป้องกันการฆ่าตัวตาย อีกทั้งเป็นผู้จุดประกายกระแสการวิ่งเพื่อสุขภาพ เขียนหนังสือสร้างแรงบันดาลใจ "วิ่งสู่ชีวิตใหม่" (พ.ศ. 2539) จัดพิมพ์โดยสำนักพิมพ์หมอชาวบ้าน 
ต่อมาเขาได้เข้าร่วมงานกับสำนักงานกองทุนสนับสนุนการสร้างเสริมสุขภาพ หรือ สสส. ในตำแหน่งรองผู้จัดการ และตำแหน่งที่ปรึกษาคณะกรรมการ เขาได้รับรางวัล "สังข์เงิน" ผลงานดีเด่นด้านส่งเสริมสุขภาพพลานามัย รางวัล "บุคคลตัวอย่างแห่งปี 2541" รางวัล "บุคคลยอดเยี่ยมด้านการบำบัดฟื้นฟูและพัฒนาผู้ติดยาเสพติด" รางวัล "มหิดลทยากร" ปี 2551 
อุดมศิลป์ ศรีแสงนาม มีบทบาทในการรณรงค์ "วิ่งสู่ชีวิตใหม่" โดยการสร้างความตระหนักให้คนหันมาออกกำลังกายมากขึ้น
สฤต สันติเมทนีดล

สฤต สันติเมทนีดล (เกิด
1 ธันวาคม พ.ศ. 2489) อดีตรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย อดีตสมาชิกสภาผู้แทนราษฎรจังหวัดขอนแก่น และอดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย และเป็นสมาชิกบ้านเลขที่ 111
ประวัติ.
สฤต สันติเมทนีดล เกิดเมื่อวันที่ 1 ธันวาคม พ.ศ. 2489 สำเร็จการศึกษาระดับปริญญาตรีทางด้านเศรษฐศาสตร์ จากจุฬาลงกรณ์มหาวิทยาลัย ปริญญาโททางด้านวิศวกรรมและแผนการขนส่ง จากประเทศสหรัฐอเมริกา และปริญญาเอกทางด้านวิศวกรรมการขนส่ง จากมหาวิทยาลัยโตรันโต
การทำงาน.
สฤต สันติเมทนีดล ได้รับเลือกตั้งเป็นสมาชิกสภาผู้แทนราษฎรจังหวัดขอนแก่น เขต 4 สังกัดพรรคพลังธรรม ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัย ในปี พ.ศ. 2537 แทนนายอดิศร เพียงเกษ ซึ่งถูกปรับออกจากตำแหน่ง
จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย และได้รับแต่งตั้งเป็นกรรมการบริหารพรรคไทยรักไทย ต่อมาเขาได้ลาออกเพื่อไปร่วมงานกับพรรคพลังแผ่นดินไทย พร้อมกับ ลิขิต ธีรเวคิน
อักเน็ซ โม

อักเน็ซ โมนีกา มุลโจโต (1 กรกฎาคม พ.ศ. 2529) หรืออาจรู้จักในชื่อ อักเน็ซ โม  เป็นนักร้องและนักแสดงชาวอินโดนีเซียเชื้อสายจีน 
เธอเริ่มสู่การเป็นนักร้องเมื่อมีอายุได้ 6 ขวบ มีผลงานออกมาสามอัลบั้ม และเป็นพรีเซนเตอร์โฆษณาหลายรายการ จนเข้าสู่วัยรุ่นเธอได้เริ่มการเป็นนักแสดง บทบาทจากละครอินโดนีเซียเรื่อง "เปอร์นีกาฮันดีนี"  ทำให้เธอมีชื่อเสียงขึ้นมาแต่นั้น
ปี 2018 ได้ปล่อยซิงเกิล "Overdose" ร่วมกับ คริส บราวน์ ภายใต้การดูแลของ 300 Entertainment ค่ายเพลงฮิปฮอบอิสระ
วงศ์ปรง

วงศ์ปรง มีเพียงสกุลเดียวในวงศ์ คือ "Cycas" มีประมาณ 95 ชนิด มีถิ่นกำเนิดในโลกเก่า พบมากแถบเส้นศูนย์สูตร พืชในสกุลนี้ดอกแยกเพศอยู่ต่างต้น แกนลำต้นเป็นทรงกระบอกที่ล้อมรอบด้วยฐานก้านใบ ใบออกเป็นกระจุกบนปลายยอด ใบประกอบส่วนมากเป็นแบบขนนกชั้นเดียว ใบสร้างอับเมกะสปอร์ไม่เรียงตัวเป็นก้อน เจริญเติบโตช้า
บ่อยครั้ง ที่ปรงได้รับการพิจารณาว่าเป็นซากดึกดำบรรพ์มีชีวิต มีการพบซากดึกดำบรรพ์ของพืชสกุล "Cycas" ของมหายุคซีโนโซอิก แม้ว่าจะมีการพบซากดึกดำบรรพ์ของพืชที่คล้ายพืชในสกุล "Cycas" ที่สืบย้อนไปได้ถึงมหายุคมีโซโซอิก
เตแรซแห่งลีซีเยอ

นักบุญเตแรซแห่งลีซีเยอ  หรือนักบุญเทเรซาแห่งพระกุมารเยซูและพระพักตร์ศักดิ์สิทธิ์  เป็นนักพรตหญิงโรมันคาทอลิกคณะคาร์เมไลท์ไม่สวมรองเท้าชาวฝรั่งเศส ได้รับการแต่งตั้งเป็นนักปราชญ์แห่งคริสตจักรในปี ค.ศ. 1970
ประวัติ.
นักบุญเทเรซาแห่งพระกุมารเยซูมีนามเดิมว่ามารี ฟร็องซวซ เตแรซ มาร์แต็ง เกิดเมื่อวันที่ 2 มกราคม ค.ศ. 1873 ที่เมืองอาล็องซง ประเทศฝรั่งเศส เป็นบุตรคนสุดท้องในบรรดาบุตรทั้ง 9 คนของหลุยส์ และเซลี มาร์แต็ง บิดามารดาของเตแรซมีศรัทธาต่อศาสนาอย่างมากและอยากเข้าคณะนักบวชคาทอลิก แม้จะไม่ได้เป็น แต่เมื่อมีแต่งงานมีบุตร ทั้งสองก็ปลูกฝังความศรัทธาในพระเป็นเจ้าต่อลูกทุก ๆ คน บุตรที่มีชีวิตอยู่มาจนโตทั้ง 5 คน ต่อมาได้ปฏิญาณตนเป็นนักพรตหญิงทั้งหมด ในวัยเด็ก เมื่อมารดาของเตแรซเสียชีวิตในปี ค.ศ. 1877 ทั้งครอบครัวก็ย้ายมาอยู่เมืองลีซีเยอนับแต่นั้นมา
เตแรซเข้าเรียนในอารามคณะเบเนดิกติน จนอายุได้ 15 ปีก็ตัดสินจะเข้าคณะคาร์เมไลท์ไม่สวมรองเท้าที่เมืองลีซีเยอ แต่ไม่ได้รับการยินยอมจากอธิการิณีอารามเพราะอายุเธอยังน้อยไป เมื่อหลุยส์พาบุตรสาวไปรวมงานฉลองครบรอบ 50 ปีที่สมเด็จพระสันตะปาปาลีโอที่ 13 ได้รับศีลบวชเป็นบาทหลวง ทั้งสองได้รับเลือกให้เข้าเฝ้า เตแรซจึงใช้โอกาสนี้ทูลขอพระอนุญาตเข้าอารามคณะคาร์เมไลท์ พระองค์ประทับใจในความมุ่งมั่นกล้าหาญของทั้งสอง แต่ให้ยอมรับการตัดสินใจของอธิการิณี ในที่สุดอธิการิณียินยอม เตแรซก็ได้เข้าคณะคาร์เมไลท์ที่อารามลีซีเยอ เมื่อวันที่ 9 เมษายน ค.ศ. 1888 ได้รับแฮบิตเมื่อวันที่ 10 มกราคม ค.ศ. 1889 และปฏิญาณตนเป็นนักบวชเมื่อวันที่ 8 กันยายน ค.ศ. 1890 มีฉายาว่านักบุญเทเรซาแห่งพระกุมารเยซูและพระพักตร์ศักดิ์สิทธิ์
ตลอดช่วงเวลาที่อยู่ในอาราม ภคินีเทเรซาใช้ชีวิตและรักษาวัตรปฏิบัติอย่างดี นบนอบเชื่อฟังอธิการิณี เติบโตในจิตวิญญาณ เต็มเปี่ยมด้วยพระหรรษทานและความศักดิ์สิทธิ์สิทธิ์ อุทิศตนต่อพระเป็นเจ้า
ภคินีเตแรซเริ่มป่วยตั้งแต่ปี ค.ศ. 1896 ด้วยวัณโรค แม้อาการจะทรุดหนักขึ้นเรื่อย ๆ แต่ยังพยายามรักษาวัตรปฏิบัติตามปกติ ภคินีโปลีนพี่สาวของท่านจึงขอให้ท่านเขียนอัตชีวประวัติ เพื่อถ่ายทอดเรื่องราวและชีวิตฝ่ายวิญญาณของท่านแก่คนอื่น ๆ 
ภคินีเทเรซาแห่งพระกุมารเยซูถึงแก่มรณกรรมเมื่อวันที่ 30 กันยายน ค.ศ. 1897 สิริอายุได้ 24 ปี
เกียรติยศหลังมรณกรรม.
หลังภคินีเทเรซาแห่งพระกุมารเยซูถึงแก่มรณกรรม ภคินีเซลีนพี่สาวของท่านได้รวบรวมข้อเขียนของท่านตีพิมพ์เป็นหนังสือแล้วแจกจ่ายไปยังสถานที่ต่าง ๆ ปรากฏว่าได้รับกระแสตอบรับอย่างดี สร้างแรงบันดาลใจแก่บุคคลจำนวนมาก ทำให้ชื่อเสียงของท่านเริ่มแพร่หลายมากขึ้น
ภคินีเตแรซได้รับการประกาศเป็นบุญราศีโดยสมเด็จพระสันตะปาปาปิอุสที่ 11 เมื่อวันที่ 29 เมษายน ค.ศ. 1923 และได้รับการประกาศเป็นนักบุญเมื่อวันที่ 17 พฤษภาคม ค.ศ. 1925 ในสมณสมัยเดียวกัน และยังได้รับแต่งตั้งเป็นนักปราชญ์แห่งคริสตจักรเมื่อวันที่ 19 ตุลาคม ค.ศ. 1997 โดยสมเด็จพระสันตะปาปาจอห์น ปอลที่ 2
อีคีนีโอ เบเลซ

อีคีนีโอ เบเลซ การ์รีออง (เกิดประมาณปี ค.ศ. 1947 –) เป็นผู้จัดการเบสบอลชาวคิวบา หลังจากการนำทีมซันเตียโกเดคูบาเข้าชิงชนะเลิศสามฤดูกาลในคิวบันเนชันแนลซีรีส์ (1999-2001) เขาก็ได้กลายเป็นผู้จัดการทีมเบสบอลทีมชาติคิวบา ซึ่งเขาเป็นผู้นำทีมเข้ารับรางวัลเหรียญทองในโอลิมปิกฤดูร้อน 2004
ริบบิ้น

ริบบิ้น เป็นอุปกรณ์ใช้รัดเพื่อเสริมความงามและจัดระเบียบสิ่งต่าง ทั้งเกี่ยวกับเสื้อผ้า เรือนร่าง อุปกรณ์และสิ่งอื่น โดยมากเข้าใจว่าเป็นคำเรียกที่มาจากการเรียกแถบผ้าที่ใช้รัดผม ทั้งนี้คำเรียกดังกล่าวเป็นคำเรียกมาจากภาษาอังกฤษ ว่า Ribbon ใช้ในความหมายทั่วไป หมายถึงผ้าแถบหลากสีสัน เมื่อนำมาขดแถบริ้วเป็นทรวดทรงต่าง ๆ เรียกว่าโบ ซึ่งการใช้งานริ้วหรือแถบผ้า หมายถึงการใช้ริ้วหรือแถบในงานตัดเย็บด้วย ในการเปิดร้าน ออกนิทรรศการ มีวิธีการสำคัญเรียกว่า "“ตัดริบบิ้น”" ซึ่งหมายถึงวิธีการที่ประธานรับรองงานจะเป็นผู้ใช้กรรไกรตัดแถบผ้าที่ผูกเป็นโบไว้ในส่วนของทางเข้าให้ขาดจากกัน
ริบบิ้นส่วนใหญ่ทำจากผ้า แต่ก็มีริบบิ้นที่ทำจาก พลาสติก โลหะ ริบบิ้นที่ทำจากโลหะมีชื่อเรียกว่า ริบบิ้นลวด 
ริบบิ้นพลาสติกส่วนใหญ่ใช้สำหรับตกแต่ง, ห่อของขวัญ, ทำสายมาลัย, หรือพับเหรียญโปรยทาน. นอกจากนี้ยังใช้ในงานพิมพ์และสกรีนเพื่อเพิ่มลวดลายบนริบบิ้นสำหรับสินค้าต่างๆ
ชื่อ.
คำว่า ริบบิ้น มาจากภาษาอังกฤษกลางว่า ribban หรือ riban จากภาษาฝรั่งเศสโบราณว่า ruban ซึ่งอาจมีต้นกำเนิดมา จาก ภาษาเยอรมัน
ฐปณีย์ เอียดศรีไชย

ฐปณีย์ เอียดศรีไชย ชื่อเล่น แยม เป็นผู้ประกาศข่าวภาคสนามและพิธีกร เธอมีชื่อเสียงจากรายการข่าว 3 มิติ ทางช่อง 3 เอชดี ปัจจุบันฐปณีย์ทำข่าวบนสื่อออนไลน์ “The Reporters TV” บนเพจเฟซบุ๊กและยูทูบ ตั้งแต่ปี พ.ศ. 2562 โดยนำเสนอเรื่องปัญหาอื่นของสังคมที่สื่อหลักๆไม่พูดถึงเธอเป็นผู้ทรงคุณวุฒิในคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา
ประวัติ.
ฐปณีย์เกิดเมื่อวันพฤหัสบดีที่ 14 กรกฎาคม พ.ศ. 2520 เป็นคนอำเภอนาหม่อม จังหวัดสงขลา โดยพ่อแม่ของเธอได้แยกทางกัน เธอจบการศึกษาระดับมัธยมศึกษาจากโรงเรียนหาดใหญ่วิทยาลัย ระดับปริญญาตรี สาขารัฐประศาสนศาสตร์ จากคณะวิทยาการจัดการ มหาวิทยาลัยสงขลานครินทร์ เธอเริ่มงานข่าวที่สำนักข่าวไอเอ็นเอ็น เป็นนักข่าววิทยุสายเศรษฐกิจ และได้มาทำสายการเมือง จากนั้น ก็ย้ายมาทำที่ไอทีวี ก่อนเปลี่ยนแนวหันมาทำข่าวแนวสืบสวนสอบสวนในรายการ ถอดรหัส และ ห้องสืบสวนหมายเลข 9 มาทำข่าวภาคสนามในรายการ ข่าว 3 มิติ และเป็นหนึ่งในครอบครัวข่าวของทีมข่าวช่อง 3
ผลงานที่ได้รับการกล่าวถึง.
ผลงานที่ถูกกล่าวขวัญถึง คือ ช่วงที่ได้ร่วมงานกับรายการ ข่าว 3 มิติ ในฐานะผู้ประกาศข่าวภาคสนาม ซึ่งฐปณีย์ลงทำข่าวในหลายพื้นที่เสี่ยงภัย 
ในบรรดาผลงานทั้งหมดนั้น ได้เกิดกรณีหนึ่งที่เป็นการเข้าใจผิดระหว่างที่ฐปณีย์ เอียดศรีไชย ทำข่าวการสวรรคตของพระบาทสมเด็จพระนโรดม สีหนุ และมีพระบรมฉายาลักษณ์ของพระองค์วางอยู่ที่พื้นใกล้ ๆ ทางสถานีวิทยุโทรทัศน์ไทยทีวีสีช่อง 3 และฐปณีย์ เอียดศรีไชย ได้นำพานพุ่มขอขมา ณ สถานทูตกัมพูชาประจำประเทศไทยโดยทันทีและยืนยันว่าเป็นมุมกล้องทำให้เข้าใจผิด เหตุการณ์ดังกล่าวไม่บานปลาย
ชวัลน์ จันทร์ทรัพย์

ชวัลน์ จันทร์ทรัพย์ ปัจจุบันเป็นผู้ประกาศข่าวทางทีเอ็นเอ็น ช่อง 16
ประวัติ.
ชวัลน์ จันทร์ทรัพย์ ชื่อเล่น เกม เริ่มเข้าสู่วงการบันเทิงจากผู้จัดการส่วนตัวดาราโดยบังเอิญ และได้ชักชวนให้เขามาเริ่มงานนายแบบและถ่ายโฆษณา เจ้าตัวก็สนใจงานด้านนี้ จึงได้เริ่มเข้าสู่วงการบันเทิง โดยไม่ทิ้งธุรกิจส่วนตัว จากนั้น เขาก็เริ่มเป็นที่รู้จักมากขึ้น จากการได้รับตำแหน่ง The Best of 4 Men Intrend Man of the Year 2009 ของ เดอะมอลล์ กรุ๊ป และได้เริ่มงานละครครั้งแรก ในเรื่อง หัวใจอุ่นรัก ทางช่อง 3 เมื่อปี พ.ศ. 2553 นอกจากนี้ยังมีงานพิธีกรรายการต่าง ๆ เช่น สีสันบันเทิงสด อีกด้วย ด้านประวัติการศึกษา เกม มีดีกรีเป็นถึงนักเรียนนอก โดยเรียนจบชั้นมัธยมศึกษา จาก Hamilton and Alexandra College ประเทศออสเตรเลีย จากนั้นจึงได้กลับมาเมืองไทย และศึกษาระดับปริญญาตรี ที่คณะนิติศาสตร์ มหาวิทยาลัยอัสสัมชัญ โดยได้เริ่มทำธุรกิจตั้งแต่เรียน ปี 2 เมื่อเรียนจบการศึกษา ก็ได้ศึกษาต่อระดับปริญญาโท ที่คณะนิติศาสตร์ ภาคอินเตอร์ มหาวิทยาลัยธรรมศาสตร์ และระดับปริญญาเอก ปรัชญญาดุษฎีบัณฑิต (สาขาวิชาการเมือง)Ph.D.Politics คณะรัฐศาสตร์ มหาวิทยาลัยรามคำแหง<br> นอกจากที่ เกมเคยผ่านผลงานละคร แรงเงา ออกอากาศทุกวัน จันทร์-อังคาร เวลา 20.25 น. ทางช่อง 3 ที่ฮิตไปทั่วบ้านทั่วเมือง ยังรับหน้าที่เป็นพิธีกรรายการ ASEAN JOURNEY (สวัสดีอาเซียน) ทาง NBT 2HD ออกอากาศทุกวันอาทิตย์ 21.00 - 21.25 น.<br> ต่อมา เกมได้เซ็นสัญญาเป็นนักแสดงสังกัดช่อง 7 เอชดี และประเดิมด้วยละคร เรื่อง หมอรัก...หมอเพลง เป็นเรื่องแรก จนกระทั่งเป็นผู้ประกาศข่าวของช่อง 7 เอชดี และ เนชั่นทีวี ปัจจุบันย้ายไปสังกัด ทีเอ็นเอ็น ช่อง 16
แหล่งข้อมูลอื่น.
<templatestyles src="Reflist/styles.css" />
กระแสวน

ในพลศาสตร์ของไหล กระแสวน  เป็นพื้นที่ภายในของไหลที่ไหลโดยการเคลื่อนที่ด้วยการหมุนรอบแกนสมมติในแนวเส้นตรงหรือเส้นโค้ง รูปแบบของการเคลื่อนที่นั้นเรียกว่า การไหลวน (vortical flow) (พหูพจน์เดิมและที่พบมากที่สุดของคำว่า "กระแสวน" ในภาษาอังกฤษคือ vortices แม้ว่าคำว่า vortexes มักจะถูกใช้บ่อยก็ตาม)
กระแสวนอยู่ในรูปแบบของของไหลที่ถูกกวนเข้าด้วยกันรวมทั้งของเหลว ก๊าซ และพลาสมา บางตัวอย่างส่วนใหญ่จะเป็นวงแหวนควัน (smoke ring), แอ่งน้ำวน (whirlpool) มักจะเห็นได้บ่อย ๆ จากร่องรอยทางผ่าน (wake) ของเรือและใบพาย, และลมบริเวณพื้นที่โดยรอบพายุทอร์นาโด, เฮอริเคน และพายุฝุ่น (dust devil) กระแสลมวนในรูปแบบของร่องรอยทางผ่านของเครื่องบินและการมีคุณลักษณะที่โดดเด่นของชั้นบรรยากาศของดาวพฤหัสบดี เป็นต้น
กระแสวนเป็นองค์ประกอบที่สำคัญของการไหลแบบปั่นป่วน (turbulent flow) ในกรณีที่ไม่มีแรงภายนอก ความฝืดหนืด (viscous friction) ภายในของไหลมีแนวโน้มที่จะจัดระเบียบการไหลเข้าในกลุ่มที่เรียกว่า กระแสวนที่ "ไหลโดยไม่หมุน" (vortices irrotational) 
การไหลโดยไม่หมุน (Irrotational flow) คือ ในบริเวณโดยรอบจุดหนึ่ง ๆ ในของไหล จะไม่มีอนุภาคของของไหลเคลื่อนที่ด้วยอัตราเร็วเชิงมุมรอบจุดนั้น ๆ เลย ภายในกระแสวนนั้น ความเร็วของเหลวเป็นสิ่งที่สำคัญที่สุดถัดไปจากแกนจินตภาพหรือแกนสมมุติ และจะลดลงเป็นสัดส่วนผกผันกับระยะทางจากแกน การหมุนวน (vorticity) (ขดความเร็วของของเหลว) มีค่าสูงมากในอาณาบริเวณหลักโดยรอบแกน และเกือบจะเป็นศูนย์ในส่วนที่เหลือของกระแสวน ในขณะที่ความดันลดลงอย่างรวดเร็วเมื่อเข้าไปใกล้เป็นระยะทางหนึ่งในบริเวณนั้น
กระแสวนที่เกิดขึ้นครั้งหนึ่ง สามารถเคลื่อนย้าย ยืดตัว บิดเป็นเกลียว และมีปฏิสัมพันธ์กันในรูปแบบที่ซับซ้อน การเคลื่อนที่ของกระแสวนจะนำพาซึ่งโมเมนตัมเชิงมุมและเชิงเส้น พลังงาน และมวลมาด้วย ในกระแสวนนิ่ง เส้นกระแส (streamlines) และเส้นทางผ่าน (pathlines) จะถูกปิด
คุณสมบัติ.
รูปแบบการหมุนวน.
การหมุนวนในกระแสวนขึ้นอยู่กับว่าอัตราเร็ว v ของอนุภาคแตกต่างกันไปเป็นระยะ R จากแกนเท่าใด
<table border="0">
 <tr>
 <td></td>
 </tr>
 <tr>
 <td style="text-align:center;">Rotational (rigid-body) vortex</td>
 </tr>
 <tr>
 <td style="text-align:center;"><math>\vec \omega_{vorticity}=\frac{v_{\theta}}{r}+\frac{dv_{\theta}}{dr}=2\vec \omega_{ang. velocity}</math></td>
 </tr>
</table>
สมุทร มงคลกิติ

สมุทร มงคลกิติ (3 พฤษภาคม พ.ศ. 2474 – 1 มกราคม พ.ศ. 2552) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลชวน หลีกภัย อดีตสมาชิกสภาผู้แทนราษฎรกรุงเทพมหานคร 4 สมัย และอดีตรองหัวหน้าพรรคพลังธรรม
ประวัติ.
สมุทร เกิดเมื่อวันที่ 3 พฤษภาคม พ.ศ. 2474 สำเร็จการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ และปริญญาโท สาขากีฏวิทยา จากประเทศสหรัฐอเมริกา
สมุทร ถึงแก่กรรมเมื่อวันที่ 1 มกราคม พ.ศ. 2552 และมีพิธีพระราชทานเพลิงศพในวันที่ 15 พฤษภาคม พ.ศ. 2552
การทำงาน.
สมุทร มงคลกิติ เป็นผู้ก่อตั้งบริษัท เวิลด์ แพลนท์ เซ็นเตอร์ จำกัด เมื่อปี พ.ศ. 2529 และมีผลงานวิจัยด้านการเกษตรหลายผลงาน อาทิ การศึกษาปัจจัยที่มีผลต่อจำนวนประชากรของตั๊กแตนโลคัสต้า
สมุทร มงคลกิติ ได้รับเลือกตั้งเป็นสมาชิกสภาผู้แทนราษฎรกรุงเทพมหานครครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม และได้รับเลือกตั้งต่อเนื่องอีก 3 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 เขาสอบตก
สมุทร มงคลกิติ เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลนายชวน หลีกภัย (ชวน 1) เมื่อเดือนตุลาคม พ.ศ. 2537 แทนนายถวิล จันทร์ประสงค์ ที่ขอลาออกจากตำแหน่ง
เมื่อปี พ.ศ. 2549 ดร.สมุทร เป็นหนึ่งในผู้สมัครเข้ารับการสรรหาเป็นอธิการบดีมหาวิทยาลัยเกษตรศาสตร์ แต่ไม่ได้รับเลือก
สมบัติ รอดโพธิ์ทอง

พลตรี สมบัติ รอดโพธิ์ทอง เป็นอดีตแกนนำกบฏยังเติร์ก เมื่อปี พ.ศ. 2524 และเป็นอดีตสมาชิกสภาผู้แทนราษฎรกรุงเทพมหานคร 1 สมัย สังกัดพรรคพลังธรรม ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จากนั้นเมื่อพรรคพลังธรรม ได้เข้าร่วมจัดตั้งรัฐบาลกับพรรคประชาธิปัตย์ ในเดือนกันยายน พ.ศ. 2535 เขาได้รับตำแหน่งรัฐมนตรีช่วยว่าการกระทรวงกลาโหม ในรัฐบาลนายชวน หลีกภัย (ชวน 1) ซึ่งมีพลเอกวิจิตร สุขมาก เป็นรัฐมนตรีว่าการกระทรวงกลาโหม ต่อมาเขาได้ลาออกจากตำแหน่งเมื่อวันที่ 12 ตุลาคม พ.ศ. 2537 โดยมีพลเรือโทโรช วิภัติภูมิประเทศ มาดำรงตำแหน่งแทน
สมบัติ รอดโพธิ์ทอง เคยมีนายทหารติดตามคนหนึ่งที่มีชื่อเสียงคือ พลตรีขัตติยะ สวัสดิผล
พลตรี สมบัติ รอดโพธิ์ทอง ถึงแก่กรรมเมื่อวันที่ 23 พฤษภาคม พ.ศ. 2560 ได้รับพระราชทานเพลิงศพเมื่อวันที่ 30 พฤษภาคม พ.ศ. 2560 ณ ฌาปนสถานกองทัพบก วัดโสมนัสราชวรวิหาร แขวงวัดโสมนัส เขตป้อมปราบศัตรูพ่าย กรุงเทพมหานคร
วิชิต สุรพงษ์ชัย

วิชิต สุรพงษ์ชัย เป็นที่ปรึกษาสำนักงานพระคลังข้างที่ อดีตรัฐมนตรีว่าการกระทรวงคมนาคม ในรัฐบาลนายชวน หลีกภัย และอดีตประธานกรรมการบริหารธนาคารรัตนสิน ธนาคารกรุงเทพ ธนาคารไทยพาณิชย์
ประวัติ.
วิชิต สุรพงษ์ชัย หรือ ดร.วิชิต สุรพงษ์ชัย เกิดวันที่ 12 มกราคม พ.ศ. 2488 สำเร็จการศึกษาชั้นมัธยมศึกษา จากโรงเรียนอัสสัมชัญ ปริญญาตรีวิศวกรรมศาสตร์ สาขาวิศวกรรมเครื่องกล จากจุฬาลงกรณ์มหาวิทยาลัย ปริญญาโทสาขาบริหารธุรกิจ ที่มหาวิทยาลัยแคลิฟอร์เนีย ลอสแอนเจลิส และปริญญาดุษฎีบัณฑิต (Ph.D.) ด้านบริหารธุรกิจจากมหาวิทยาลัยแห่งเดียวกัน
การทำงาน.
ดร.วิชิต สุรพงษ์ชัย เริ่มทำงานเป็นพนักงานฝ่ายวิเคราะห์สินเชื่อ บรรษัทเงินทุนอุตสาหกรรมแห่งประเทศไทย (IFCT) และเป็นอาจารย์พิเศษที่มหาวิทยาลัยธรรมศาสตร์ ต่อมาย้ายมาอยู่ธนาคารกรุงเทพในปี พ.ศ. 2520 
ในปี พ.ศ. 2535 ดร.วิชิต ได้รับตำแหน่งกรรมการผู้จัดการใหญ่ของธนาคารกรุงเทพ ในปี 2537 ดร.วิชิต ลาออกจากธนาคารกรุงเทพ โดยให้เหตุผลว่าจะไปรักษาสุขภาพ แต่เพียงไม่ถึงปีของการลาออก เขาได้รับตำแหน่งรัฐมนตรีว่าการกระทรวงคมนาคม ในรัฐบาลนายชวน หลีกภัย
หลังจากหมดภาระหน้าที่ทางการเมือง เขาได้กลับเข้าสู่วงการธนาคารอีกครั้ง โดยรับตำแหน่งประธานกรรมการ ธนาคารรัตนสิน จำกัด (มหาชน) เมื่อปี พ.ศ. 2541 ต่อมาหลังมีการขายกิจการให้กับสิงคโปร์แล้ว เขาได้เข้ารับหน้าที่ประธานกรรมการบริหารธนาคารไทยพาณิชย์
ดร.วิชิต เริ่มมีบทบาททางการเมืองอีกครั้งเมื่อมีการกล่าวถึงว่าจะเข้ามารับตำแหน่งรัฐมนตรีว่าการกระทรวงการคลัง ในรัฐบาลนางสาวยิ่งลักษณ์ ชินวัตร แต่ในที่สุดเขาก็ไม่ได้ตอบรับเข้าร่วมรัฐบาล
มินิกัน

เอ็ม134 มินิกัน (M134 Minigun) เป็นปืนที่ทำงานด้วยระบบไฮดรอลิก มีหกลำกล้อง ระบายความร้อนด้วยอากาศ และยิงด้วยระบบแบบปืนกลแกทลิ่งในอัตราการยิงที่สูงอย่างมาก มันเป็นปืนใหญ่หลักที่ใช้กับอากาศยานทางทหารของสหรัฐอเมริกามากว่าห้าทศวรรษ เอ็ม134 เดิมที่ถูกสร้างขึ้นโดยเจเนรัล อิเลคทริคและต่อมาก็เป็นเจเนรัล ไดนามิกส์
ในประเทศไทย กองทัพอากาศไทยรับเข้าประจำการครั้งแรกเมื่อ พ.ศ. 2531
ยูเลียสกี กูร์เรียล

ยูเลียสกี กูร์เรียล (9 มิถุนายน ค.ศ. 1984 –) เป็นนักกีฬาเบสบอลชาวคิวบา ผู้เป็นสมาชิกทีมเบสบอลทีมชาติคิวบาและซังตีสปีรีตุสในคิวบันเนชันแนลซีรีส์ โดยกูร์เรียลทำหน้าที่เป็นเบสแมนที่สามเป็นหลัก แม้ว่าเขาจะยังเล่นในตำแหน่งอื่น ๆ ดังเช่นชอร์ทสต็อปหรือเบสที่สองก็ตาม ทั้งนี้ เขาเป็นบุตรชายของอดีตนักเบสบอลชาวคิวบาชื่อโลอูร์เดส กูร์เรียล และปัจจุบันยูเลียสกีได้รับการยกย่องว่าเป็นผู้เล่นที่ดีที่สุดในประเทศคิวบา รวมถึงในเวิลด์เบสบอลคลาสสิก ใน ค.ศ. 2006, โครงการแมวมองเมเจอร์ลีกเบสบอล ซึ่งกูร์เรียลจะได้รับเลือกเข้าแข่งขันในรอบแรกหากเขามีคุณสมบัติที่เหมาะสมตามเกณฑ์
ผลงานในระดับนานาชาติ.
กูร์เรียลได้มีส่วนช่วยให้ทีมชาติได้รับรางวัลเหรียญทองในโอลิมปิกฤดูร้อน 2004 รวมถึงการแข่งขันชิงชนะเลิศเบสบอลเวิลด์คัพใน ค.ศ. 2003 และ 2005 ในช่วงการแข่งขันเวิลด์คัพ 2005 เขาได้ขึ้นวิ่งนำผู้ตีเบสบอลจากการทำโฮมรันทั้งหมดแปดครั้ง
เขาเล่นในเบสที่สองให้แก่ทีมชาติคิวบาในการแข่งขันเวิลด์เบสบอลคลาสสิกครั้งสถาปนา ณ ปี ค.ศ. 2006 โดยทีมของเขาเป็นฝ่ายแพ้ในรอบชิงชนะเลิศให้แก่ทีมชาติญี่ปุ่น เขามีค่าเฉลี่ยการตีอยู่ที่ .273 ในการแข่งขัน พร้อมกับอัตราร้อยละบนเบสที่ .342 และอัตราร้อยละของพลังตีอยู่ที่ .515 และโดยบังเอิญต่อมาในรอบชิงชนะเลิศของการแข่งขันโอลิมปิกฤดูร้อน 2008 ทีมของเขาก็เป็นฝ่ายแพ้ในรอบชิงชนะเลิศอีกครั้งให้แก่ทีมชาติเกาหลีใต้
เขาเล่นให้แก่ทีมชาติคิวบาอีกครั้งในเวิลด์เบสบอลคลาสสิก ค.ศ. 2009 โดยคราวนี้เขาเล่นในตำแหน่งเบสที่สาม และทำค่าเฉลี่ยการตีอยู่ที่ .333 ในการแข่งขันด้วย 2 โฮมรันและ 6 อาร์บีไอ
ผลงานในระดับประเทศ.
กูร์เรียลมีฤดูกาลที่สร้างผลงานได้ดีในคิวบันเนชันแนลซีรีส์ 2004–05 ในการเป็นผู้นำลีกด้วยผลงานการทำฮิตกับรัน อย่างไรก็ตาม เขาได้เป็นผู้สร้างผลงานอย่างแท้จริงในฤดูกาล 2005–06 โดยเป็นผู้นำของกลุ่มด้วยการทำอาร์บีไอ, รันและทริปเปิล การทำโฮมรัน 27 ครั้งของเขา ซึ่งยังเป็นผู้นำในลีก ด้วยการทำสถิติวันชอร์ท 28 ครั้ง ค่าเฉลี่ยการตีของกูร์เรียลอยู่ที่ .327 และอัตราร้อยละของพลังตีอยู่ที่ .676
ข่าวการแปรพักตร์.
วันที่ 28 กรกฎาคม ค.ศ. 2006 เว็บไซต์อีเอสพีเอ็น.คอม ได้รายงานว่ากูร์เรียลกับผู้เล่นทีมชาติอีกคนที่มีชื่อว่าเอดัวร์โด ปาเรต ได้แปรพักตร์จากคิวบาไปสู่โคลอมเบียแทน ซึ่งกูร์เรียลได้พิสูจน์ว่าข้อกล่าวหานี้ไม่เป็นความจริงเมื่อวันที่ 1 สิงหาคม ค.ศ. 2006 โดยได้กล่าวว่าเขาได้กลับไปที่บ้านของเขาที่ประเทศคิวบาในทันทีหลังจากมีบทสรุปของการแข่งขันด้วยการลงเล่นให้แก่ทีมชาติคิวบา
วิเชียร วัฒนคุณ

ศาสตราจารย์พิเศษ วิเชียร วัฒนคุณ (9 สิงหาคม พ.ศ. 2473 – 22 มีนาคม พ.ศ. 2557)เป็นนักการทูตชาวไทย อดีตรัฐมนตรีว่าการกระทรวงยุติธรรม ในรัฐบาลนายอานันท์ ปันยารชุน 2 สมัย และอดีตรัฐมนตรีช่วยว่าการกระทรวงการต่างประเทศ (อานันท์ 1) เคยดำรงตำแหน่งเอกอัครราชทูตไทยประจำกรุงปารีส และเป็นบุคคลที่เสนอชื่อนายปรีดี พนมยงค์ เป็นบุคคลสำคัญของโลกต่อยูเนสโก
ศาสตราจารย์พิเศษ วิเชียร วัฒนคุณ หรือ ศาสตราจารย์พิเศษ ดร.วิเชียร วัฒนคุณ จบการศึกษาจากโรงเรียนวชิราวุธวิทยาลัย และปริญญาตรีธรรมศาสตรบัณฑิต จากมหาวิทยาลัยธรรมศาสตร์ เป็นศาสตราจารย์พิเศษ สาขาวิชานิติศาสตร์ มหาวิทยาลัยธรรมศาสตร์
วิเชียร วัฒนคุณ สมรสกับ เรณู วัฒนคุณ บุตรีของพลเรือโท ศรี ดาวราย และหม่อมราชวงศ์อบลออ ดาวราย
ศาลเจ้าโจวซือกง ตลาดน้อย

ศาลเจ้าโจวซือกง (ตัวเต็ม: 順興宮清水祖師公廟噠叻仔) เป็นศาลเจ้าเทพโจวซือกงของกลุ่มชาวจีนฮกเกี้ยน ก่อสร้างขึ้นในปี พ.ศ. 2347 หรือตรงกับสมัยรัชกาลที่ 1 ตั้งอยู่ในบริเวณ ตลาดน้อย แขวงตลาดน้อย เขตสัมพันธวงศ์ ปัจจุบันอยู่ภายใต้การดูแลของสมาคมฮกเกี้ยนแห่งประเทศไทย
ประวัติ.
ศาลเจ้าแห่งนี้สร้างเมื่อใดไม่เป็นที่ทราบแน่ชัด แต่ตามหินศิลาบันทึกของศาลเจ้าบันทึกไว้ว่า สร้างเมื่อวันดีปีเจียชิ่งเจี้ยจื่อเหนียน เป็นปีที่ 9 ในจักรพรรดิเจียชิ่ง  ซึ่งตรงกับ ค.ศ. 1804 และ พ.ศ. 2347 ตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 แห่งกรุงรัตนโกสินทร์ โดยเศรษฐีชาวจีนฮกเกี้ยนแซ่โซว  จากเมืองจวนจิว มณฑลฮกเกี้ยน ที่เข้ามาพึ่งพระบรมโพธิสมภารเปิดโรงเผ่าถ่าน ริมแม่น้ำเจ้าพระยาในย่านบ้านตลาดน้อย ได้นำพาเทพเจ้าเฉ่งจุ้ยจ้อซู  ที่ตนนับถือมาแต่เมืองจีนมาบูชาและได้ตั้งศาลเจ้าให้ท่านได้ประทับ เนื่องจากเฉ่งจุ้ยจ้อซูกงมีชาติภูมิกำเนิดเป็นชาวฮกเกี้ยนและในย่านชุมชนจีนตลาดน้อยเดิมเป็นชุมชนของชาวจีนฮกเกี้ยน ทำให้ศาลของพระเฉ่งจุ้ยจ้อซูกงได้รับความนับถือสืบเนื่องเรื่อยมา
ลักษณะสถาปัตยกรรม.
ศาลเจ้าโจวซือกงเดิมสร้างด้วยไม้ทั้งหลัง ต่อมาได้เปลี่ยนเป็นก่ออิฐผสมไม้ ลักษณะตัวอาคารรูปแบบสถาปัตยกรรมจีนฮกเกี้ยนโบราณ ในอดีตมีแค่หลังเดียว ต่อมาได้ต่อเดิมเป็นสามหลังทะลุติดถึงกัน ภายในและภายนอก มีการตกแต่งหลังคาและผนังด้วยตุ๊กตาปูนปั้นจีนประดับกระเบื้องศิลปะฮกเกี้ยน ตามเทพนิยายจีน มีไม้แกะสลักประดับตามขื่อหลังคา คาน ช่องลมและแท่นบูชาอย่างวิจิตรสวยงาม ผนังสองด้านของศาลมีปูนปั้นประดับกระเบี้องรูปเสื้อขาวแปะฮ่อประจำทิศตะวันตก และมังกรเขียวแชเหล็งประจำทิศตะวันออก ตามคติจีน (เต่าดำฮ่อกู้ประจำทิศเหนือ หงส์แดงอั้งฮ่องประจำทิศใต้) นอกจากนั้นรูปสลักของท่านได้อัญเชิญมาจากมณฑลฮกเกี้ยนประเทศจีน มีขนาดยาวหน้าตักประ 3 เมตร สูง 5 เมตร 
แท่นบูชาภายในศาล.
ซุนเฮงเกียง.
ซุนเฮงเกียง (จีน: 順興宮) เป็นอาคารประธานของศาลประกอบด้วย
ซุนเฮงซี.
ซุนเฮงซี (จีน: 順興寺) อาคารฝั่งตะวันออก
รักข้ามเส้น

รักข้ามเส้น เป็นละครของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 21 มีนาคม 2556 เป็นต้นไป เวลา 18.45 - 20.00 น. ก่อนข่าวในพระราชสำนัก นำแสดงโดย เอกพงศ์ จงเกษกรณ์, พัชรินทร์ จัดกระบวนพล, ศรัณย์ แก้วจินดา, การัญชิดา คุ้มสุวรรณ บทประพันธ์และบทโทรทัศน์โดย ฐา-นวดี สถิตยุทธการ กำกับการแสดงโดย ชูศักดิ์ สุธีรธรรม
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายเกษม นิมมลรัตน์ ที่ได้ลาออกโดยให้เหตุผลเรื่องปัญหาสุขภาพ การเลือกตั้งจะจัดขึ้นในวันที่ 21 เมษายน พ.ศ. 2556
ที่มา.
ในเดือนมีนาคม พ.ศ. 2556 นายเกษม นิมมลรัตน์ สมาชิกสภาผู้แทนราษฎร สังกัดพรรคเพื่อไทย ขอลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ผู้สมัคร.
ทวีศักดิ์ ภูพา.
ทวีศักดิ์ ภูพา อดีตครูโรงเรียนเชียงใหม่คริสเตียน อำเภอเมืองเชียงใหม่ จังหวัดเชียงใหม่
เยาวภา วงศ์สวัสดิ์.
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ 1 สมัย และอดีตสมาชิกสภาผู้แทนราษฎรแบบบัญชีรายชื่อ กรรมการบริหารพรรคไทยรักไทย (บ้านเลขที่ 111) น้องสาวของพันตำรวจโททักษิณ ชินวัตร ภริยาของนายสมชาย วงศ์สวัสดิ์ อดีตนายกรัฐมนตรี
กิ่งกาญจน์ ณ เชียงใหม่.
กิ่งกาญจน์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ ภริยาของธวัชวงศ์ ณ เชียงใหม่ อดีตรัฐมนตรีช่วยว่าการกระทรวงการคลัง, กระทรวงการต่างประเทศ, กระทรวงสาธารณสุข
ทวีป ยอดเศรณี.
ทวีป ยอดเศรณี หัวหน้าพรรคพลังสหกรณ์ อดีตผู้ตรวจราชการกรมส่งเสริมสหกรณ์ กระทรวงเกษตรและสหกรณ์
ผลการเลือกตั้ง.
เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน
เหตุการณ์ต่อเนื่อง.
การร้องเรียนทุจริตการเลือกตั้ง.
พรรคประชาธิปัตย์ โดยนายธนิตพล ไชยนันทน์ ผู้อำนวยการการเลือกตั้งซ่อมฯ ได้ยื่นเรื่องร้องเรียนต่อคณะกรรมการการเลือกตั้งประจำจังหวัดเชียงใหม่ กรณีนายอำเภอสันกำแพง แม่ออน และดอยสะเก็ด วางตัวไม่เป็นกลาง โดยมีการสั่งการให้กำนันผู้ใหญ่บ้านรวบรวมรายชื่อประชาชนเพื่อขอให้สิทธิเลือกตั้งล่วงหน้า เป็นผลให้มีจำนวนผู้ลงทะเบียนเลือกตั้งล่วงหน้ามากกว่าปกติถึง 10 เท่า
อาสนวิหารตูลูซ

อาสนวิหารตูลูซ  มีชื่อเต็มว่า อาสนวิหารนักบุญสเทเฟนแห่งตูลูซ  เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลตูลูซ ตั้งอยู่ที่กร็อง-รง (Grand-Rond) ในเขตเมืองตูลูซ จังหวัดโอต-การอน ในแคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสเทเฟน
ปีที่ก่อสร้างนั้นยังไม่พบหลักฐานที่ชัดเจน จากหลักฐานพบการกล่าวถึงโบสถ์แห่งหนึ่งในที่ตั้งเดียวกันในปี ค.ศ. 844 และต่อมาในปี ค.ศ. 1073 มุขนายกแห่งตูลูซได้ประสงค์ให้เริ่มก่อสร้างเพื่อปรับปรุงโครงสร้างให้สวยงามขึ้น และตามมาด้วยการก่อสร้างเพิ่มเติมในคริสต์ศตวรรษที่ 13 อาสนวิหารแห่งนี้มีลักษณะทางสถาปัตยกรรมที่ค่อนข้างหลากหลาย อันเนื่องมาจากการบูรณะซ่อมแซมตามแต่ละยุคสมัย
อาสนวิหารตูลูซได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1862
เกีย สปอร์ตเทจ

เกีย สปอร์ตเทจ  เป็นรถยนต์เอนกประสงค์สมรรถนะสูงขนาดเล็ก (Compact SUV) ที่ผลิตโดยเกีย ผู้ผลิตรถยนต์จากประเทศเกาหลีใต้ เริ่มผลิตในปี พ.ศ. 2536
เกีย สปอร์ตเทจ เป็นคู่แข่งของโตโยต้า ราฟโฟร์, ฮอนด้า ซีอาร์-วี, นิสสัน เอ็กซ์เทรล, มาสด้า ทริบิวต์/ซีเอ็กซ์-5, มิตซูบิชิ เอาท์แลนเดอร์/RVR, เชฟโรเลต แคปติวา, ฟอร์ด เอสเคป, เปอโยต์ 4008, สโกด้า เยติ, วอลโว่ XC60, ฮุนได ทูซอน, โอเปิล แอนทารา
รุ่นที่ 1 (พ.ศ. 2536-2547).
เกีย สปอร์ตเทจ รุ่นที่ 1 เริ่มผลิตเมื่อปี พ.ศ. 2536 โดยรุ่นนี้ได้ใช้แพลตฟอร์มร่วมกับ มาสด้า บองโก  รถตู้รุ่นหนึ่งของมาสด้า สปอร์ตเทจรุ่นนี้มีตัวถัง 2 แบบคือคอนเวอร์เทเบิล 3 ประตูและเอสยูวี 5 ประตู มีฐานการประกอบอยู่ที่ประเทศเกาหลีใต้ ,เยอรมนีและรัสเซีย ใช้ระบบขับเคลื่อนล้อหลัง และระบบขับเคลื่อนสี่ล้อ มีเครื่องยนต์เบนซิน 2.0 ลิตร มีทั้งแบบธรรมดาและแบบ DOHC และเครื่องยนต์ดีเซล 2.0 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย เกีย สปอร์ตเทจเคยถูกนำเข้ามาขายในประเทศไทยโดยบริษัท พรีเมียร์เกียมอเตอร์ จำกัด โดยขายคู่ไปกับ เกีย ซีเฟีย รถซีดานขนาดเล็ก และมีราคาจำหน่ายอยู่ที่ 669,000 บาท มีคู่แข่งในสมัยนั้นคือ ซูซูกิ วิทาร่า ฮอนด้า ซีอาร์-วีและโตโยต้า ราฟโฟร์ ซึ่งถือว่าประสบความสำเร็จมาก และขายมาเรื่อยๆ จนเมื่อมีการเปลี่ยนมือผู้จำหน่าย ซึ่งก็คือยนตรกิจ คอร์เปอเรชั่น สปอร์ตเทจก็ยังมีขายในสมัยของยนตรกิจอยู่ในระยะสั้นๆ โดยใช้ชื่อ 2 ชื่อ คือ เกีย สปอร์ตเทจ  และ เกีย แกรนด์ สปอร์ตเทจ  นั่นเอง
รุ่นที่ 2 (พ.ศ. 2547-2553).
เกีย สปอร์ตเทจ รุ่นที่ 2 เรื่มผลิตเมื่อปี พ.ศ. 2547 รุ่นนี้ได้เปลี่ยนมาใช้แพลตฟอร์มร่วมกับฮุนได ทูซอน มีฐานการประกอบอยู่ที่ประเทศเกาหลีใต้ ,สโลวาเกีย ,จีน ,รัสเซีย ,ยูเครน ,ฟิลิปปินส์และเอกวาดอร์ และรุ่นนี้เริ่มเปลี่ยนมาใช้ระบบขับเคลื่อนล้อหน้า และระบบขับเคลื่อนสี่ล้อเหมือนเดิม ส่วนตัวถังมีตัวถัง 1 แบบคือเอสยูวี 5 ประตู มีรุ่นเครื่องยนต์เบนซิน 2.0 และ 2.7 ลิตร และเครื่องยนต์ดีเซล 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 4 สปีด ระยะฐานล้อ 2,629 มม. ความยาว 4,351 มม. ความกว้าง 1,800-1,840 มม. และความสูง 1,694-1,730 มม. และปรับโฉม Minorchange ในช่วงปี พ.ศ. 2550-2551
รุ่นที่ 3 (พ.ศ. 2553–พ.ศ. 2558).
เกีย สปอร์ตเทจ รุ่นที่ 3 เริ่มผลิตเมื่อปี พ.ศ. 2553 มีฐานการประกอบที่ประเทศเกาหลีใต้ ,สโลวาเกียและอินโดนีเซีย มีรุ่นเครื่องยนต์เบนซิน 1.6 ,2.0 และ 2.4 ลิตร โดยมีรุ่นเทอร์โบในรุ่น 2.0 ลิตร และเครื่องยนต์ดีเซล 1.7 และ 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 6 สปีด ระยะฐานล้อ 2,640 มม. ความยาว 4,445 มม. ความกว้าง 1,855 มม. ความสูง 1,645 มม.
รุ่นที่ 4 (QL; พ.ศ. 2558–ปัจจุบัน).
เกีย ได้เผยโฉมสปอร์ตเทจรุ่นใหม่หมดที่งานแฟรงก์เฟิร์ตออโต้โชว์ในเดือนกันยายน พ.ศ. 2558 เป็นรุ่นปี 2559 โดยเกียได้ยอกไว้ว่าได้มีการออกแบบที่โค้งมนขึ้นโดยได้รับแรงบันดาลใจมาจากเครื่องบินเจ็ท
รางวัล.
สปอร์ตเทจได้รับรางวัลเรด ดอท ปี พ.ศ. 2559
รุ่นที่ 5 (NQ5; พ.ศ. 2564–ปัจจุบัน).
KIA Corporation ได้ปล่อยภาพอย่างเป็นทางการของ KIA Sportage รุ่นล่าสุด ซึ่งนับเป็น generation ที่ห้าของตระกูล เมื่อวันที่ 8 มิถุนายน 2021 เผยให้เห็นงานดีไซน์แบบใหม่ที่ผสานความทันสมัย เข้ากับความแข็งแรงผ่านปรัชญาดีไซน์ชื่อ Opposites United ทั้งยังเป็นผลงานการออกแบบที่เกิดจาก การผสานกำลังของศูนย์ออกแบบ KIA ในหลายประเทศตั้งแต่เกาหลีใต้, เยอรมนี, สหรัฐฯ และ จีน
แดวู เลกันซา

แดวู เลกันซา  เป็นรถยนต์นั่งขนาดกลาง (Mid-Size Car) รุ่นที่ 2 ของแดวู เรื่มผลิตในปี พ.ศ. 2540 และเลิกผลิตในปี พ.ศ. 2545 ใช้รหัสว่า V100 ชื่อ Leganza นั้นมาจากคำภาษาอิตาลี 2 คำ คือ Elegante และ Forza ซึ่งทั้ง 2 คำแปลว่า หรูหราและอำนาจ เมื่อมารวมกัน Leganza จึงหมายถึง อำนาจแห่งความหรูหรา แดวูจึงออกแบบเลกันซามาให้มีความหรูหราตามยุคสมัยพอสมควร เพื่อทดแทนรุ่นเก่าอย่าง แดวู เอสเปอโร  ออกแบบโดย จิโอเจ็ตโต จิวเจียโร เช่นเดียวกับรุ่นพี่น้อง ซึ่งก็คือแดวู ลาโนสและแดวู นิวบีรา ซึ่งใช้รหัส T100 และ J100 ตามลำดับ
แดวู เลกันซา มีตัวถัง 1 แบบคือซีดาน 4 ประตู ใช้ระบบขับเคลื่อนล้อหน้า มีเครื่องยนต์ 2.0 และ 2.2 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด ระยะฐานล้อ 2,670 มม. ความยาว 4,761 มม. ความกว้าง 1,779 มม. ความสูง 1,437 มม. และน้ำหนัก 1,400 กก.
ในประเทศไทย แดวู เลกันซา ถือได้ว่า เป็น 1 ใน 3 ของรถยนต์นั่งที่บริษัท ไทยแดวูมอเตอร์เซลส์ จำกัด เคยมีแผนจะนำเข้ามาจำหน่ายเช่นเดียวกับแดวู นิวบีรา และแดวู ลาโนส แต่เนื่องจากสภาพเศรษฐกิจในขณะนั้น ทำให้ยังไม่ทันได้เปิดตัวก็ต้องถูกนำแผนสั่งเก็บเข้าลิ้นชักไปก่อน ทำให้สามารถเปิดตัวได้เพียงรุ่นเดียว คือแดวู ลาโนส นั่นเอง
รายชื่อสิ่งมีชีวิตในสตาร์ วอร์ส

รายชื่อสิ่งมีชีวิตในสตาร์ วอร์ส
ซ.
ซานโดอะความอนสเตอร์มีลำตัวที่ยาวและแข็งเแรงซึ่งดูคล้ายแมว มันมีขาหลังที่ใช้เพื่อเคลื่อนไหวบนพื้นมหาสมุทรและครีบขนาดใหญ่ที่มีกรงเล็บสำหรับแหวกว่ายไปตามน้ำ ด้วยการที่มันไม่มีไขมันพวกมันจึงมีรูปร่างที่เพรียว เพศผู้สามารถยาวได้กว่า 200 เมตรในขณะที่เพศเมียจะยาวประมาณ 150 เมตร ด้วยการที่มันเป็นสัตว์เลี้ยงลูกด้วยนม เพศเมียจะเลี้ยงลูกของมันเป็นเวลาหนึ่งปี เพศเมียจะมีลูกเพียงครั้งละหนึ่งเท่านั้น ช่วงอายุของซานโดส่วนใหญ่นั้นอยู่ที่หนึ่งร้อยปี ถึงแม้ว่าการที่มันหายากนั้นทำให้การศึกษาโดยตรงทำได้ยากเช่นกัน 
แขนขาที่เป็นตีนกบและกรงเล็บนั้นนักวิทยาศาสตร์ได้สันนิษฐานว่าการวิวัฒนาการเป็นต้นเหตุ พวกมันน่าจะมาจากบนบก ทฤษฎีถูกสนับสนุนด้วยขนาดที่ใหญ่ หางทรงกระเปาะที่ส่วนปลาย โดยเชื่อว่ามันอาจหลงเหลือมาจากตอนที่มันใช้ชีวิตอยู่บนบก มีรายงานว่าพบซานโดขึ้นมาที่ผิวน้ำของทะเลสาบและเข้าโจมตีฝูงของฟาลัมพาเซทและแฟมบ้า พวกมันยังขึ้นมาอาบแดดอีกด้วย ถึงแม้ว่ารายงานดังกล่าวไม่ได้รับการยืนยันก็ตาม น่าแปลกใจที่นักวิทยาศาสตร์ไม่เคยเข้าใกล้พอที่จะศึกษาการหากินของมันและยังไม่พบว่ามันกินจุแค่ไหน
บ.
โบก้าเป็นหนึ่งในวารัคทีลที่รวดเร็วที่สุดที่ถูกฝึกโดยชาวอูไท เธอสูงสามสิบเก้าคืบจากพื้นถึงไหล่ของเธอ ยาวสิบห้าเมตรและขนสีน้ำเงิน ม่วง และเขียว
ในการตามหานายพลกรีวัสของเขาบนยูทาเปา โอบีวัน เคโนบีเลือกโบก้าเป็นพาหนะ เนื่องจากความซื่อสัตย์ของเธอที่เขามองเห็นผ่านทางพลัง เคโนบีไปถึงชั้นสิบบนในเปา ซิตี้ของทิออน มีดอน โบก้าได้พิสูจน์ถึงความสามารถทัดเทียมกับวีลไบค์ของกรีวัส ไล่ตามานยพลหุ่นยนต์ผ่านถนนของเมือง ใช้กรงเล็บของเธอปีนป่ายตามผนังของหุบเหวในการไล่ล่า ตลอดทาง เธอพิสูจน์ให้เห็นถึงคุณค่าต่อโอบีวันด้วยการทำลายดรอยด์มากมาย ด้วยการช่วยเหลือจากโบก้า โอบีวันก็สามารถเผชิญหน้าและเอาชนะกรีวัสได้
โชคร้ายสำหรับโบก้า โคลนทรูปเปอร์หักหลังเจไดที่ขี่เธอในคำสั่งของพัลพาทีน โบก้าและโอบีวันถูกยิงโดยเอที-ทีอี ส่งให้ทั้งสองตกลงในน้ำที่ก้นเหว โอบีวันเหมารวมว่าโบก้าได้เสียสละตนเองเพื่อให้เขารอด แต่อันที่จริงโบก้านั้นรอดจากการตก
อ.
โอพีเป็นนักล่าที่มักแฝงตัวอยู่กับหินหรือไม่ก็ซ่อนตัวในถ้ำหรือใต้ชะง่อนหินเพื่อรอให้เหยื่อของมันผ่านมา เมื่อมันต้องเคลื่อนไหวโอพีจะว่ายน้ำได้รวดเร็วมาก วิธีที่ไม่ธรรมดาของมันก็คือมันจะกลืนน้ำเข้าไปทางปากและพ่นออกทางรูใต้เปลือกของมันที่ด้านหลัง เทคนิคที่ไม่เหมือนใครนี้เมื่อรวมกับขาที่ทรงพลังสามคู่และครีบอกมันจะสามารถเร่งความเร็วได้มากขณะอยู่ใต้น้ำ เมื่อมันเห็นเหยื่ออยู่ในระยะโอพีจะยืดลิ้นเหนียวขนาดใหญ่ของมันและม้วนเหยื่อเข้าใส่ปากที่มีฟันเรียงกันเป็นแถว โอพียังใช้ส่วนที่คล้ายหนวดของมันเป็นเครื่องมือในการหลอกล่อเหยื่อของมันให้เข้ามาใกล้ฟันของมัน 
โอพีนั้นเลี้ยงลูกของมันในปากซึ่งตัวผู้จะอมไข่ไว้ในปากของมันเป็นเวลาสามเดือน เป็นการทำให้ตัวผู้ต้องอดอาหารจนกว่าลูกของมันจะโต เมื่อมันโตขึ้นก็อาจกินกันเองตามสัญชาตญาณ ไม่มีการยืนยันถึงการที่โคโลคลอว์ฟิชมักจะกลืนไข่ที่ยังไม่ฟัก ซึ่งมันจะถูกฆ่าเมื่อโอพีที่เกิดใหม่กินมันจากข้างในท้องเพื่อหาทางออกมา ในอีกทางหนึ่งมันก็สามารถเกิดขึ้นได้หากโคโลกลืนลูกของโอพีที่ยังไม่ตาย
รายชื่อเมืองในสตาร์ วอร์ส

รายชื่อเมืองในสตาร์ วอร์ส
ม.
มันเป็นท่าอวกาศที่มีราคาแพงและอยู่ใกล้กับทะเลทรายดูนซี
มอส เอสปาประกอบด้วยบ้านที่มีหลังคาทรงโดมทั่วทั้งเมือง ผู้อยู่อาศัยส่วนใหญ่มีทั้งที่พัวพันกับอาชญากรอย่างพวกฮัทท์หรือไม่ก็เป็นเจ้าของร้านที่ยากจน และเจ้าของไร่ไอน้ำที่พยายามอาศัยอยู่ในทะเลทรายที่อันตราย ธุรกิจที่ใหญ่ที่สุดในมอส เอสปาดูเหมือนจะเป็นการค้าขายขยะ และแม้แต่ผู้ค้าอย่างวัทโต้ที่เป็นชาวทอยดาเรียนก็ดูเหมือนเสาะหาแหล่งทำเงิน ถึงแม้ว่าบางครั้งก็ใช้วิธีที่ไม่มีศีลธรรม คนส่วนมากจะพูดภาษาฮัทท์
อีกกิจกรรมหนึ่งที่เป็นที่นิยมในมอส เอสปสก็คือการพนันการแข่งขันยานพ็อดที่แข่งกันในแกรนด์แอรีน่า
แจ็บบา เดอะ ฮัทท์มีคู่ขามีพักอาศัยอยู่ในมอส เอสปาเช่นกัน
รายชื่อเกาะของประเทศญี่ปุ่น

รายชื่อเกาะของประเทศญี่ปุ่น เริ่มจากเกาะหลักทั้งสี่เกาะ ลักษณะทั่วไปของเกาะดูเหมือนร่างกายของมังกร โดยเกาะหลัก 4 เกาะของประเทศญี่ปุ่นมีดังนี้
นอกจากนี้ยังมีเกาะเล็กน้อยอีกเป็นจำนวนมาก
รายชื่อเกาะขนาดเล็กของญี่ปุ่น.
ญี่ปุ่นมีเกาะเล็กๆกว่า 6,000+ เกาะ และ 430+ เกาะมีประชากรอาศัยอยู่
เกาะรอบๆคีวชู.
ส่วนใหญ่จะเป็นเกาะที่ตั้งอยู่ทะเลจีนใต้
หมู่เกาะรีวกีว ("นันเซย์-โชะโท").
หมู่เกาะสัตสึนัน.
ครึ่งหนึงทางเหนือของเกาะเป็นเขตปกครองของจังหวัดคะโงะชิมะและคีวชู
หมู่เกาะโอซุมิ.
กลุ่มทางตะวันออกเฉียงเหนือ: 
กลุ่มทางตะวันตกเฉียงเหนือ:
หมู่เกาะโทะคะระ.
ชิจิ-โท: 
หมู่เกาะรีวกีว ("รีวกีว-โชะโท").
ครึ่งทางใต้ของโอกินาวะ
หมู่เกาะโอกินาวะ.
ศูนย์กลางของกลุ่ม:
หมู่เกาะซะกิชิมะ.
รู้จักกันในนามว่าเกาะที่ห่างไกล:
อ้างสิทธิ์แต่ไม่ได้ครอบครอง.
ดินแดนทางตอนเหนือ.
มีสี่เกาะที่เป็นข้อพิพาท คือ หมู่เกาะคูริล ชื่ออื่นคือ หมู่เกาะชิชิมะ ดูเพิ่มเติมที่กรณีพิพาทกองหินลีย็องกูร์
ภูมิภาคปัญจาบ

ปัญจาบ (ปัญจาบ: ਪੰਜਾਬ, پنجاب) เป็นภูมิภาคทางภูมิศาสตร์ในเอเชียใต้ ประกอบด้วยดินแดนทางตะวันออกของประเทศปากีสถาน และทางเหนือของประเทศอินเดีย ทางฝั่งปากีสถานประกอบด้วยแคว้นปัญจาบและบางส่วนของดินแดนนครหลวงอิสลามาบาด ทางฝั่งอินเดียประกอบด้วยรัฐปัญจาบ บางส่วนของรัฐหรยาณา รัฐหิมาจัลประเทศ‎ รัฐฉัตตีสครห์‎ จังหวัดชัมมู และบางส่วนของดินแดนนครหลวงเดลี
ชื่อปัญจาบมาจากภาษาเปอร์เซีย แปลว่า (ดินแดนแห่ง) แม่น้ำห้าสาย ซึ่งประกอบด้วยแม่น้ำเฌลัม, แม่น้ำจนาพ, แม่น้ำราวี, แม่น้ำสตลุช และแม่น้ำบีอัส แม่น้ำห้าสายนี้ไหลมารวมกันเป็นแม่น้ำสินธุ
แคว้นปัญจาบ

ปัญจาบ (อูรดูและปัญจาบ: , "แม่น้ำห้าสาย") เป็นแคว้นหนึ่งในสี่แคว้นของประเทศปากีสถาน มีพื้นที่มากที่สุดเป็นอันดับที่ 2 รองจากแคว้นบาโลชิสถาน และมีจำนวนประชากรมากที่สุดของประเทศ โดยมีประชากรประมาณ 101,391,000 คน ณ ปี พ.ศ. 2558 แคว้นนี้มีอาณาเขตติดต่อกับแคว้นสินธ์ แคว้นบาโลชิสถาน และแคว้นแคบาร์ปัคตูนควา รวมทั้งดินแดนนครหลวงอิสลามาบาดและดินแดนอาซาดจัมมูโอกัชมีร์ ทั้งยังมีอาณาเขตติดต่อกับรัฐปัญจาบ รัฐราชสถาน และรัฐชัมมูและกัศมีร์ของประเทศอินเดีย เมืองหลวงของแคว้นคือลาฮอร์ ซึ่งเป็นศูนย์กลางทางวัฒนธรรมแห่งหนึ่งของปากีสถาน อุตสาหกรรมภาพยนตร์และแฟชั่นส่วนมากของประเทศมีฐานการผลิตอยู่ที่เมืองนี้
แม่น้ำอามูร์

แม่น้ำอามูร์ หรือ แม่น้ำเฮย์หลง (Even: Тамур ("Tamur"), Manchu: , "Sahaliyan Ula"; #เปลี่ยนทาง ; ,) เป็นแม่น้ำที่ยาวเป็นอันดับ 10 ของโลก อยู่ทางตะวันออกเฉียงเหนือของทวีปเอเชีย ต้นน้ำเกิดจากแม่น้ำชิลคาไหลมาบรรจบกับแม่น้ำอาร์กุน ไปลงทะเลทางตอนเหนือสุดของช่องแคบตาตาร์ในประเทศรัสเซีย แม่น้ำมีความยาว 2,824 กม. แควสำคัญได้แก่ แม่น้ำเซยาและแม่น้ำบูเรยาอยู่ทางตอนเหนือ แม่น้ำคูมารา แม่น้ำซุงการี และแม่น้ำอุสซูรีอยู่ทางตอนใต้ แม่น้ำเป็นเส้นเขตแดนระหว่างมณฑลเฮย์หลงเจียงของประเทศจีนกับประเทศรัสเซีย แม่น้ำมีสายพันธุ์ปลาที่ใหญ่ที่สุด คือ คูลากา (Kaluga) มีความยาวได้ถึง 5.6 เมตร
อาร์เนม

อาร์เนม  เป็นเมืองและเทศบาลทางตะวันออกของประเทศเนเธอร์แลนด์ เป็นเมืองหลวงของจังหวัดเกลเดอร์ลันด์ ตั้งอยู่บนฝั่งของแม่น้ำไรน์และแม่น้ำซินต์ยันส์เบก มีประชากร 159,265 คนในปี ค.ศ. 2019
อาร์เนมเป็นที่ตั้งของมหาวิทยาลัย พิพิธภัณฑ์ สวนสัตว์ และสนามกีฬาหลายแห่ง และมีพื้นที่บางส่วนเป็นส่วนหนึ่งของอุทยานแห่งชาติ
เป็นเมืองเก่าที่มีการเอ่ยถึงเป็นครั้งแรกใน ค.ศ. 893 ในสมัยกลางได้เข้าเป็นสมาชิกของสันนิบาตฮันซาซึ่งเป็นพันธมิตรทางการค้าในยุโรป และตกอยู่ใต้การยึดครองของชาติต่าง ๆ หลายชาติ ในสงครามโลกครั้งที่สอง ถูกเยอรมนีเข้ายึดครอง และฝ่ายพันธมิตรยึดคืนได้ใน ค.ศ. 1945
ดิ อะเมซิ่ง สไปเดอร์แมน 2

ดิ อะเมซิ่ง สไปเดอร์แมน 2  หรือบางตลาดเรียกว่า ดิ อะเมซิ่ง สไปเดอร์แมน 2 ผงาดจอมอสุรกายสายฟ้า  เป็นภาพยนตร์ซูเปอร์ฮีโร่ มีต้นฉบับมาจากตัวละครมาร์เวลคอมิกส์ ชื่อ สไปเดอร์แมน เข้าฉายในในสหรัฐอเมริกา วันที่ 2 พฤษภาคม ค.ศ. 2014 ซึ่งเป็นภาคต่อจากดิ อะเมซิ่ง สไปเดอร์แมนในปี ค.ศ. 2012 โดยภาพยนตร์เข้าฉายในระบบ 2 มิติ และ 3 มิติ
เรื่องย่อ.
The Amazing Spider-Man 2 ชีวิตของปีเตอร์ ปาร์กเกอร์ (แอนดรูว์ กราฟิลด์) ต้องยุ่งวุ่นวายอยู่กับการปราบคนชั่วในฐานะไอ้แมงมุม และใช้เวลาอยู่กับคนที่เขารัก เกวน สเตซี (เอ็มมา สโตน) แถมวันจบการศึกษาของมัธยมก็มาช้าไม่ทันใจอีก ปีเตอร์ยังไม่ลืมสัญญาที่ให้ไว้แก่พ่อของเกวน นั่นก็คือต้องอยู่ห่างเธอไว้เพื่อไม่ให้เธอมีอันตราย แต่ก็เป็นสัญญาที่ปีเตอร์ไม่อาจรักษาได้
แต่อะไรก็เปลี่ยนไปเมื่ออิเลคโตร (เจมี่ ฟ็อกซ์) ตัวร้ายใหม่ได้ปรากฏกายออกมา และแฮรี่ (เดน เดอฮาน) เพื่อนเก่าได้กลับมาหา รวมถึงการที่ปีเตอร์ได้ค้นพบเบาะแสใหม่เกี่ยวกับอดีตของเขาด้วย
Soundtrack.
ได้ ฟาร์เรลล์ วิลเลียมส์, Hans Zimmer and The Magnificent Six และ Johnny Marr มาร่วมทำ และได้ปล่อยเพลง "It's On Again" ได้ Alicia Keys ร่วมร้องกับ Kendrick Lamar เป็นซิงเกิลเปิดตัวภาพยนตร์
เชสเตอร์

เชสเตอร์  เป็นนครในมณฑลเชชเชอร์ ประเทศอังกฤษ ตั้งอยู่บนฝั่งแม่น้ำดี ใกล้กับชายแดนของเวลส์ มีประชากร 118,925 คน ได้รับสถานะเป็นเมืองในปี ค.ศ. 1541 เชสเตอร์มีอาคารในยุคกลางหลายแห่ง แต่มีบางอาคารบริเวณกลางเมืองที่ได้รับบูรณะในสมัยวิกตอเรีย เชสเตอร์เป็นหนึ่งในเมืองที่มีการรักษากำแพงเมืองที่ดีที่สุดในอังกฤษ
รัฐติเอร์ราเดลฟูเอโก

ติเอร์ราเดลฟูเอโก  หรือชื่อทางการคือ รัฐติเอร์ราเดลฟูเอโก แอนตาร์กติกา และหมู่เกาะในมหาสมุทรแอตแลนติกใต้  เป็นรัฐในประเทศอาร์เจนตินา ที่แยกออกจากแผ่นดินใหญ่ของอาร์เจนตินา ข้ามช่องแคบมาเจลลัน เมืองหลวงชื่อ อูซัวยา
เดิมทีรัฐนี้มีชนพื้นเมืองอาศัยมาก่อน มากกว่า 12,000 ปีก่อน ถูกค้นพบโดยชาวยุโรปในปี ค.ศ. 1520 โดยเฟอร์ดินานด์ มาเจลลัน อย่างไรก็ตามชนพื้นเมืองยังคงปกครองดินแดนดังกล่าวจนถูกพิชิตในคริสต์ทศวรรษ 1870 จนเป็นผลให้ก่อตั้งดินแดนในปี ค.ศ. 1885 ต่อมาชาวยุโรปได้อพยพมาอยู่อาศัยในช่วงตื่นทอง จนก่อตั้งให้เป็นสถานะรัฐสุดท้ายของอาร์เจนตินา ในปี ค.ศ. 1990
ศัลย์ อิทธิสุขนันท์

ศัลย์ อิทธิสุขนันท์ ชื่อเล่น เอิร์ท เกิดเมื่อวันที่ 2 พฤษภาคม พ.ศ. 2517 เป็นพิธีกรชาวไทย
ประวัติ.
ศัลย์ ศึกษาที่โรงเรียนเทพศิรินทร์รุ่น 31-34(106) เคยทำหน้าที่ลีดเดอร์อยู่พักหนึ่ง สำเร็จการศึกษาระดับปริญญาตรี ที่คณะพาณิชยศาสตร์และการบัญชี มหาวิทยาลัยธรรมศาสตร์ สำเร็จการศึกษาระดับปริญญาโท บริหารธุรกิจมหาบัณฑิต(MBA) คณะพาณิชยศาสตร์และการบัญชี จุฬาลงกรณ์มหาวิทยาลัย
ศัลย์มีชื่อเสียงจากการเป็นวีเจของแชนแนลวี ต่อมาได้ถูกทาบทามให้มาเป็นพิธีกรรายการเกมจารชน ของเวิร์คพอยท์ เอ็นเตอร์เทนเมนท์ จากนั้นทำหน้าที่เป็นพิธีกรรายการอื่น ๆ เช่น ศุกร์กันเถอะเรา, แฟนตาซีมีหาง, เกมแก้จน และรายการของช่องอื่น ๆ ซึ่งเป็นรายการวิจารณ์ภาพยนตร์ และรายการเพื่อสุขภาพ รวมถึงเป็นพิธีกรงานอีเวนต์อีกด้วย
ก่อนหน้านี้ ศัลย์เคยเป็นผู้บริหารธุรกิจร้าน “Chan” หรือ “ชั้นขนมหวาน” ซึ่งร่วมหุ้นกับเพื่อน ๆ ที่ชอบทานขนมหวานไทย ๆ เหมือนกัน ปัจจุบันศัลย์เป็นผู้บริหารร้านขนมหวาน Heaven On EartH Cafe'
อูซัวยา

อูซัวยา ([uˈswaʝa]) เป็นเมืองหลวงของรัฐติเอร์ราเดลฟูเอโก ประเทศอาร์เจนตินา เป็นที่รู้จักในฐานะเมืองที่อยู่ใต้สุดของโลก อูซัวยาตั้งอยู่บนชายฝั่งทางทิศใต้ของเกาะติเอร์ราเดลฟูเอโก มี 1 เทศบาล มีพื้นที่ 9,390 ตร.กม. (3,625 ตร.ไมล์)
กูกูตา

กูกูตา  หรือชื่อเต็ม ซานโฮเซเดกูกูตา  เป็นเมืองในประเทศโคลอมเบีย ตั้งอยู่ทางตะวันออกเฉียงเหนือของประเทศ ใกล้เขตแดนประเทศเวเนซุเอลา เป็นเมืองการค้าสำคัญ ถือเป็นเขตปกครองพิเศษ เมืองตั้งอยู่ในเขตชายแดนระหว่างประเทศที่คึกคักที่สุดในอเมริกาใต้ มีถนนเชื่อมต่อกับกรุงโบโกตา กรุงการากัส และเมืองการ์ตาเฮนา มีท่าอากาศยานนานาชาติกามิโล ดาซา
จากการสำรวจประชากรในปี ค.ศ. 2018 มีประชากรราว 777,106 คน มีประชากรมากเป็นอันดับ 6 ของประเทศ
รวมพันธุ์นักสู้พิทักษ์จักรวาล

รวมพันธุ์นักสู้พิทักษ์จักรวาล  เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2014 สร้างจากทีมซูเปอร์ฮีโรที่มีชื่อเดียวกันของหนังสือการ์ตูนมาร์เวลคอมิกส์ อำนวยการสร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ และเป็นภาพยนตร์ลำดับที่สิบในจักรวาลภาพยนตร์มาร์เวล (MCU) กำกับโดย เจมส์ กันน์ ซึ่งเป็นผู้เขียนบทร่วมกับ นิโคล เพิร์ลแมน นักแสดงนำประกอบด้วย คริส แพรตต์, โซอี ซาลแดนา, เดฟ บอทิสตา, วิน ดีเซล และแบรดลีย์ คูเปอร์ เป็นสมาชิกการ์เดียนส์ ร่วมด้วย ลี เพซ, ไมเคิล รูกเกอร์, คาเรน กิลแลน, จีมง อูนซู , จอห์น ซี. ไรลีย์, เกลนน์ โคลส และ เบนิซิโอ เดล โตโร ในภาพยนตร์ ปีเตอร์ ควิลล์รวมตัวกับพันธมิตรต่างดาวที่กำลังหลบหนีหลังจากขโมยวัตถุทรงพลังมา
การออกฉายและรายได้.
รวมพันธุ์นักสู้พิทักษ์จักรวาล ออกฉายรอบปฐมทัศน์โลกเมื่อวันที่ 21 กรกฎาคม 2557 ณ ดอลบีเธียเตอร์ ฮอลลีวูด ต่อมาได้เริ่มฉายเป็นการทั่วไปในวันที่ 31 เดือนและปีเดียวกัน ในอังกฤษและอีกหลายประเทศรวมทั้งประเทศไทย วันต่อมาได้เริ่มออกฉายในสหรัฐอเมริกา โดยทำรายได้เปิดตัวช่วงสุดสัปดาห์เดือนสิงหาคมสูงสุด ด้วยรายได้ 94 ล้านดอลลาร์สหรัฐ
กลุ่มภาษาฟินโน-ยูกริก

กลุ่มภาษาฟินโน-ยูกริก  เป็นกลุ่มของภาษาที่อยู่ในตระกูลภาษายูรัล ประกอบด้วยภาษาเอสโตเนีย ภาษาฟินแลนด์ ภาษาฮังการี และภาษาที่เกี่ยวข้อง แบ่งเป็นกลุ่มย่อยคือกลุ่มภาษาฟินโน-เปอร์มิกและกลุ่มภาษายูกริก
สถานะ.
คำว่าฟินโน-ยูกริกยังเป็นที่โต้แย้ง โดยนักภาษาศาสตร์เชิงประวัติศาสตร์เห็นว่ากลุ่มภาษาฟินโน-เปอร์มิกมีความห่างไกลจากกลุ่มภาษายูกริก เช่นเดียวกับที่แตกต่างจากกลุ่มภาษาซาโมเยดิกในไซบีเรีย ซึ่งในอดีตเคยคาดการณ์ว่ากลุ่มภาษาซาโมเยดิกได้แยกตัวออกไปก่อนด้วยการถูกกีดขวางทางภูมิศาสตร์ แล้วจึงแตกออกเป็นกลุ่มภาษาฟินโน-เปอร์มิกและกลุ่มภาษายูกริกในภายหลัง แต่ไม่มีหลักฐานทางภาษาศาสตร์สนับสนุน
ด้วยข้อเท็จจริงที่ว่ากลุ่มภาษาฟินโน-ยูกริกต่างจากภาษาอื่นในยุโรปเพราะไม่ได้เป็นส่วนหนึ่งของตระกูลภาษาอินโด-ยูโรเปียน จึงเป็นเหตุผลแรก ๆ ที่รวมภาษาเหล่านี้เข้าด้วยกันเป็นกลุ่มภาษาฟินโน-ยูกริก
จุดกำเนิด.
ภาษาดั้งเดิมของกลุ่มภาษาฟินโน-ยูกริกคือภาษาฟินโน-ยูกริกดั้งเดิมซึ่งเป็นบรรพบุรุษของกลุ่มภาษาบอลติก-ฟิน เช่น ภาษาฟินแลนด์ ภาษาเอสโตเนีย ภาษากลุ่มยูกริก เช่น ภาษาฮังการี และภาษากลุ่มยูรัลอื่น ๆ ยกเว้นกลุ่มภาษาซาโมเยดิก บรรพบุรุษของภาษานี้คือภาษายูรัลดั้งเดิม ซึ่งได้แยกออกเป็นภาษาฟินโน-ยูกริกดั้งเดิม และภาษาซาโมเยดิกดั้งเดิม
ประวัติ.
กลุ่มชนที่พูดภาษาในตระกูลยูรัลกลุ่มแรกคือชาวเฟนนีในเจอร์มาเนีย และอีกสองเผ่าในสแกนดิเนเวีย ที่พูดภาษาในกลุ่มภาษาฟินโน-ยูกริก ในพุทธศตวรรษที่ 20 นักวิชาการชาวยุโรปได้กล่าวถึงความคล้ายคลึงกันของชื่อฮังกาเรีย และยูเกรียซึ่งเป็นชื่อของแหล่งที่อยู่ทางด้านตะวันออกของเทือกเขายูรัล ความเชื่อมโยงเหล่านี้ถูกสันนิษฐานแต่ไม่ได้มาจากหลักฐานทางภาษาศาสตร์ ใน พ.ศ. 2214 นักวิชาการชาวสวีเดน Georg Stiernhielm ได้ศึกษาความคล้ายคลึงของภาษาแลบบ์ ภาษาเอสโตเนีย และภาษาฟินแลนด์ และความคล้ายคลึงของคำระหว่างภาษาฟินแลนด์กับภาษาฮังการี ในขณะที่นักวิชาการเยอรมัน Martin Vogel ได้ศึกษาความสัมพันธ์ระหว่างภาษาฟินแลนด์ ภาษาแลบบ์ และภาษาฮังการี กรอบการศึกษาของนักวิชาการทั้งสองคนนี้ได้เป็นกรอบสำหรับการจัดจำแนกกลุ่มภาษาฟินโน-ยูกริก ใน พ.ศ. 2260 นักวิชาการชาวสวีเดน Olof Rudbeck ได้เสนอความเชื่อมโยงระหว่างภาษาฟินแลนด์กับภาษาฮังการี และนักวิชาการชาวเยอรมัน Johann Georg von Eckhart ได้เสนอความสัมพันธ์ภายในกลุ่มภาษาซาโมเยดิกเป็นครั้งแรก
ต่อมา ใน พ.ศ. 2313 คำว่ากลุ่มภาษาฟินโน-ยูกริกเป็นที่รู้จัก แต่ยังไม่ได้รับการยอมรับอย่างกว้างขวางโดยที่นักวิชาการชาวฮังการีสนใจทฤษฎีนี้และพยายามหาความเชื่อมโยงกับชาวเติร์กและความสัมพันธ์ระหว่างภาษาฮังการีกับภาษาแลบบ์ ต่อมา ใน พ.ศ. 2342 นักวิชาการชาวฮังการี Sámuel Gyarmathi ได้เสนองานที่สมบูรณ์เกี่ยวกับกลุ่มภาษาฟินโน-ยูกริก การศึกษาเกี่ยวกับภาษาในกลุ่มนี้ตั้งแต่พุทธศตวรรษที่ 24 เป็นต้นมา มีการศึกษาในประเทศฮังการีเป็นหลัก
ลักษณะเชิงโครงสร้าง.
ภาษาในกลุ่มนี้ทั้งหมดมีลักษณะร่วมกันทางด้านคำศัพท์พื้นฐานที่คาดว่ามีจุดกำเนิดจากภาษาฟินโน-ยูกริกดั้งเดิม ส่วนใหญ่เป็นคำศัพท์เกี่ยวกับความสัมพันธ์ระหว่างมนุษย์และร่างกาย การตกปลา การล่าสัตว์ การกินเนื้อสัตว์ พืชที่เป็นอาหาร เป็นต้น ภาษาในกลุ่มนี้เป็นรูปคำติดต่อ มีลักษณะของการผันคำโดยการเติมปัจจัย ไม่มีการกำหนดเพศทางไวยากรณ์ เช่น ไม่แยกสรรพนามบุรุษที่สามระหว่าง he กับ she แบ่งเป็น 7 การก ใช้สรรพนามแสดงความเป็นเจ้าของน้อย และพัฒนาขึ้นภายหลัง
ข้อโต้แย้ง.
ความสัมพันธ์ระหว่างกลุ่มภาษาฟินโน-เปอร์มิกและกลุ่มภาษายูกริกยังมีการศึกษาน้อย และเชื่อว่าเป็นกลุ่มที่มีความห่างไกลกันมาก และมีนักวิชาการบางกลุ่มพยายามเพิ่มภาษาอื่น ๆ เข้ามาเพื่อให้จัดเป็นกลุ่มใหญ่ขึ้น
ชมพูนุช ปิยะภาณี

ชมพูนุช ปิยะภาณี หรือ เจน (เกิด; 4 มิถุนายน พ.ศ. 2525) เป็นอดีตนักแสดงหญิงชาวไทย
ประวัติ.
ชมพูนุช ปิยะภาณี (ชื่อเล่น เจน) เกิดวันที่ 4 มิถุนายน พ.ศ. 2525 ที่กรุงเทพฯ จบการศึกษาระดับปริญญาตรี มหาวิทยาลัยรามคำแหง คณะมนุษยศาสตร์ สื่อสารมวลชน สำเร็จการศึกษาระดับปริญญาโทคณะบริหารธุรกิจ เอกบริหารธุรกิจระหว่างประเทศ มหาวิทยาลัยศรีปทุม ด้วยเกรดเฉลี่ย 3 กว่า
เข้าสู่วงการบังเทิงตั้งแต่อายุ 18 ปี ช่วงที่เจนเข้าเรียน ปี 1 ที่มหาวิทยาลัยรังสิต มีคนชวนมาเทสต์งานโฆษณาแล้วก็ได้อยู่ในวงการบังเทิง หลังจากนั้นก็ได้ไปเทสต์ภาพยนตร์ ปอบ หวีด สยอง เมื่อปี 2544 จึงได้รับบทเป็น เกอร์ และก็มีผลงานภาพยนตร์เป็นจำนวนมากเช่น 999-9999 ต่อติดตาย , บุปผาราตรี ส่วนผลงานด้านละครโทรทัศน์ อาทิเช่น วัยระเริง ทางช่อง ไอทีวี, หักเหลี่ยมรัก, ฮอยอันฉันรักเธอ, เล่ห์รตี ฯลฯ
ห่างหายไปจากวงการบันเทิง เธอไปลงทุนทำธุรกิจเสื้อ-ผ้าขายส่งที่แพลตตินั่ม แต่ไม่ประสบความสำเร็จเท่าไหร่ เธอเลยขายกิจการต่อให้คนอื่น แฟนเจนก็เลยชวนไปช่วยทำธุรกิจขายรถยนต์ที่หาดใหญ่ ด้วยระยะทางมันไกลจากกรุงเทพฯ เลยไม่สะดวกที่จะทำงานในวงการบันเทิงต่อ 
ปัจจุบันสมรสกับ ธิติ โกวิทยา ผู้บริหารบริษัท พิธานพาณิชย์ จำกัด ซึ่งคบหากันมานานถึง 5 ปี เมื่อวันที่ 21 กุมภาพันธ์ พ.ศ. 2556 ที่โรงแรมแกรนด์ ไฮแอท เอราวัณ
ปัจจุบันมีบุตรแล้ว 2 คน คนแรกชื่อ "น้องเกรท" คนที่สองชื่อ "น้องเควสท์"
ผลงาน.
ผลงานโฆษณา.
 โทรทัศน์ 
 ออนไลน์
กองทัพพันธมิตรประชาธิปไตยแห่งชาติเมียนมา

กองทัพพันธมิตรประชาธิปไตยแห่งชาติเมียนมา  ชื่อเดิมคือ พรรคประชาธิปไตยโกก้าง  เป็นกองทัพกบฏของชาวโกก้างทางตะวันออกเฉียงเหนือของพม่าที่ก่อตั้งตั้งแต่ พ.ศ. 2532. กองทัพนี้ได้ตกลงสงบศึกกับรัฐบาลทหารของพม่ามาราว 20 ปี ยัง เมาเลียงเป็นผู้นำคนปัจจุบัน 
ภูมิหลัง.
พื้นที่ในบริเวณนี้ถูกควบคุมด้วยขุนศึกต่าง ๆ ตั้งแต่ พ.ศ. 2503 กองทัพนี้จัดตั้งขึ้นเมื่อ 12 มีนาคม พ.ศ. 2532 หลังจากที่ผู้นำในท้องถิ่นของพรรคคอมมิวนิสต์พม่า โพน กยัน ชิน (Phone Kyar Shin) หรือเปง เจียเช็ง (Peng Jia Sheng) ได้แยกตัวออกมาจากพรรคและจัดตั้งกองทัพพันธมิตรประชาธิปไตยแห่งชาติเมียนมาขึ้น โดยร่วมมือกับพี่ชายของเขาคือเปง เจียฟู (Peng Jiafu) ทำให้กลายเป็นกองทัพใหม่ในโกก้าง มีกำลังพลราว 1,500 ถึง 2,000 คน
กลุ่มกบฏกลุ่มนี้เป็นกลุ่มแรกที่ตกลงเจรจาสันติภาพกับทหารพม่า หลังสงบศึก พื้นที่นี้มีการเติบโตทางเศรษฐกิจซึ่งทั้งทางกองทัพและผู้นำทหารในท้องถิ่นได้แบ่งปันผลประโยชน์ร่วมกัน รวมทั้งเพิ่มการเก็บเกี่ยวฝิ่น ผลิตเฮโรอีน และผลิตเมแทมเฟตามีน กองทัพพันธมิตรประชาธิปไตยแห่งชาติเมียนมาควบคุมพื้นที่เพาะปลูกและสามารถควบคุมกลุ่มต่าง ๆ ในพื้นที่ได้อย่างมีประสิทธิภาพ
เหตุการณ์โกก้าง.
ในเดือนธันวาคม พ.ศ. 2552 กองทัพพันธมิตรประชาธิปไตยแห่งชาติเมียนมาเกี่ยวข้องในความขัดแย้งอย่างรุนแรงกับทหารพม่า ทำให้เกิดการสู้รบกันขึ้นเป็นครั้งแรกนับแต่ลงนามสงบศึกไปเมื่อ 20 ปีก่อน
ซิมโฟนี (แก้ความกำกวม)

ซิมโฟนี หมายถึงรูปแบบในการบรรเลงดนตรี และอาจหมายถึง
ดนตรี.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กมลวรรณ ศรีวิไล

กมลวรรณ ศรีวิไล หรือ กมลวรรณ สุทินเผือก (ชื่อเดิม: วันวิสา สุทินเผือก) มีชื่อเล่นว่า "แอล" เป็นนางแบบและนักแสดงชาวไทย เกิดเมื่อวันจันทร์ ที่ 30 พฤษภาคม พ.ศ. 2531เป็นบุตรสาวของนักแสดง และอดีต สส.สมุทรปราการ พรรคพลังประชารัฐ กรุง ศรีวิไล และ ภรรยาคนที่ 3 พรรณวิภา สุทินเผือก
ประวัติ.
แอลจบการศึกษาในระดับมัธยมปลายจากโรงเรียนบดินทรเดชา (สิงห์ สิงหเสนี) ระดับปริญญาตรีจากคณะนิเทศศาสตร์ เอกการแสดง มหาวิทยาลัยกรุงเทพ
แอลคลุกคลีอยู่กับวงการแสดงมาตั้งแต่เด็กจากการที่ได้ติดตามพ่อไปกองถ่าย และก้าวเข้าสู่วงการบันเทิงในวัยเพียง 6 ขวบ กับผลงานการแสดงเรื่องแรกจากละครเรื่อง "ความรักสีดำ" ทางช่อง 5 โดยรับบทเป็นลูกของ ยุรนันท์ ภมรมนตรี และ จินตหรา สุขพัฒน์ 
ในปี 2550 ขณะที่กำลังศึกษาอยู่ที่มหาวิทยาลัยกรุงเทพ แอลกลับมามีผลงานอีกครั้งในละคร แม่หัวลำโพงและ ฝนเหนือ แอลเริ่มได้รับความนิยมในบท 'แตงกวา' จากละครเรื่อง ผ่าโลกบันเทิง ออกอากาศทางช่อง 7 ในปี 2551 สร้างและกำกับการแสดงโดย ฉลอง ภักดีวิจิตร แอลได้เล่นละครโทรทัศน์ที่กำกับการแสดงโดยฉลอง ภักดีวิจิตร เกือบทุกเรื่องและมีผลงานทางช่อง 7 อย่างต่อเนื่องจนถึงปัจจุบัน อาทิ ดุจตะวันดั่งภูผา, แม่หัวลำโพง, เลือดเจ้าพระยา, ทอง 10, เพลิงดาว, ลิขิตริษยา และที่กำลังถ่ายทำอยู่คือเรื่อง มรกตสีรุ้ง เป็นต้น
พิพิธภัณฑ์สัตว์น้ำซูมิดะ

พิพิธภัณฑ์สัตว์น้ำซูมิดะ  เป็นพิพิธภัณฑ์สัตว์น้ำแห่งหนึ่งในประเทศญี่ปุ่น
พิพิธภัณฑ์สัตว์น้ำซูมิดะ ตั้งชื่อตามแม่น้ำซูมิดะ อันเป็นแม่น้ำสำคัญที่ไหลผ่านกรุงโตเกียว ซึ่งเป็นสถานที่ตั้ง พิพิธภัณฑ์สัตว์น้ำซูมิดะตั้งอยู่บนชั้นที่ 5 ของหอคอยโตเกียวสกายทรี ซึ่งเป็นหอคอยแห่งใหม่ของกรุงโตเกียว ที่มีความสูงถึง 634 เมตร นับเป็นสิ่งก่อสร้างที่สูงที่สุดในโลกรองมาจากอาคารบุรจญ์เคาะลีฟะฮ์ ซึ่งเป็นอาคารที่สูงที่สุดในโลก ที่ดูไบ 
พิพิธภัณฑ์สัตว์น้ำซูมิดะ เป็นพิพิธภัณฑ์สัตว์น้ำขนาดเล็ก เปิดให้บริการเมื่อวันที่ 22 พฤษภาคม ค.ศ. 2012 พร้อมกับหอคอยโตเกียวสกายทรี เปิดให้บริการทุกวัน ตั้งแต่เวลา 09.00 น. - 21.00 น. อัตราเข้าชม ผู้ใหญ่คนละ 2,000 เยน เด็กคนละ 600-1,500 เยน 
การเดินทาง.
จากย่านอาซากูซะ ขึ้นรถไฟใต้ดินโตเกียว สายโทบุสกายทรี ลงสถานีโตเกียวสกายทรี หรือลงสถานีอาซากูซะแล้วเดินเท้าด้วยระยะเวลาประมาณ 20 นาที ไปตามริมแม่น้ำซูมิดะ